Gandia, ciutat 30
08 març 2022

## Gandia, ciutat 3008 març 2022Última actualització: 08 març 2022

![](../gestion/img/a81e588f14395a30ea981a75808c9b8dae5f32cf809b02eb5c26fdfc6369690e.jpg)  
  

El regidor de Trànsit, Mobilitat i Seguretat Ciutadana, **Nacho Arnau**; acompanyat per **Pep Martínez Espasa**, comissari Principal Cap de la Policia Local; l'intendent de la Policia Local de Gandia, **Salvador Morant**; i l'inspector, **Marcos Miñana**, ha anunciat una nova iniciativa per a concienciar a la ciutadania de l'importància de complir esta norma que ve marcada per el reial decret 970/2020 que canvia les limitacions de velocitat establertes a l'article 50. D'aquesta manera, les vies de plataformes úniques, abans 20 km/h, i les vies amb un únic carril per sentit de circulació, abans 50 km/h, passaran a ser de 30 km/h. Queden exclosos 'La Morada' (10 km/h) i les vies amb dos o més carrils per sentit de circulació (50 km/h).  
  
Per recordar aquest canvi, des de hui, huit de les entrades a la ciudtat compten amb senyals on s'advertirà que Gandia és una Ciutat 30.

  
"El que aconseguim en aquesta Ciutat 30 és una disminució de la contaminació, tant acústica com atmosfèrica i un augment de la seguretat de tots", ha explicat Arnau. A més, ha afegit que "és un avanç i no podíem quedar-nos enrere d'altres ciutats i de la línia que ve marcada des d'Europa".  
  
"Hem d'aconseguir que els conductors d'un vehicle motoritzat respecten aquells conductors de vehicles no motoritzats per conviure tots en la ciutat. A banda, s'aconsegueix un tràfic més calmat", ha conclòs.